A Prince of Wales és a Repulse elsüllyesztése
Az "HMS Prince of Wales" csatahajó és az "HMS Repulse" csatacirkáló brit nehéz hadihajók voltak, amelyeket a második világháború csendes-óceáni hadszíntéren, Brit Malájföld partjainál japán repülőgépek süllyesztettek el 1941. december 10-én. A brit vereség megrengette a hatalmas csatahajók, mint a tengeri háború legfontosabb fegyverei addigi mindenhatóságába vetett hitet, rövidesen a repülőgép-hordozók vették át a szerepüket.